ZAPISNIK

 5. seje sveta KS Branik dne 22.3.2023 ob 18 uri.

Navzoči: Bruno Vidmar, Ivana Možina, Patricija Furlan, Ervin Vidmar, Saša Rojc, Radoš Čebron, Miran Vidmar, Kaja Makovec

Odsotni:Matevž Vidmar

Dnevni red:

1. Pregled in potrditev zapisnika prejšnje seje sveta
2. Določitev skupin, katere bodo vodile posamezna področja v KS
3. Pregled pošte
4. Razno

1.

Pregleda in potrdi se zapisnik prejšnje seje sveta KS.

2.

Predsednik članom poda predlog, da bi se formirale skupine za posamezna področja, da bi jih čim boljše organizirali, jim sledili in tudi izvedli do konca.

Vzdrževanje stvarnega premoženja, krajevne poti, problematika javne razsvetljave, to so glavne postavke, ki bi jih posamezna skupina sledila za svoj okraj.

3 domovi v KS: bi sledili potrebam po njihovemu vzdrževanju, čiščenju. Predlog je, da bi člani iz vsake volilne enote sledili potrebam v objektu za svoj kraj. Prav tako bi vse ostale probleme, (npr. problem vaških poti,….) se člani za vsako volilno enoto prenesejo na sestanku sveta KS.

Vsekakor pa je potrebno stremeti za tem, da se že odprti projekti izpeljejo do konca.

V aprilu je nujno oblikovati finančni okvir investicij, da bomo zadeve lahko upravičili pri rebalansu proračuna KS.

Člani sveta bodo poročali o težavah z javno razsvetljavo in bo nato te podatke potrebno sporočati direktno na MONG.

Člani prav tako smatrajo, da je potrebno problematiko s postavitvijo ogledal sporočati direktno na MONG.

Za postavko prireditve in praznovanja bi naredili podrobnejši program in bi z rebalansom zaprosili za večji denarni priliv.

3.

Zaradi nujnosti popravila se je angažiral Rijavec Nejc s.p., da je pred prireditvijo Primorska poje pleskal del pod odrom v dvorani. Delo je že opravljeno. Člani sveta sprejmejo

 S K L E P

Potrdi se ponudba za opravo del Nejca Rijavec s.p.

Prejeli smo zaprosilo MONG za podajo mnenja za odkup nepremičnine s parc. Št. 4903/19 in 4903/20 k.o. Branik.

Svet KS sprejme sledeči

 S K L E P

Glede na to, da je zaprošena nepremičnina ob lokalni cesti skozi naselje in to predstavlja javni interes, svet KS podaja negativno mnenje za prodajo parcel 4903/19 in 4903/20 k.o. Branik.

V Sp. Branici je prišlo zaprosilo za prestavitev rešetke. V teh dneh bodo sporočili, kdaj bodo prišli na ogled, da bi bili prisotni. Krajevna skupnost pa ne prevzema nikakršnih obveznosti, niti finančnih.

Prejeli smo zaprosilo, da bi se odobrilo dostavo pošte Evropskega kulturnega centra sv. Martin Turski. Svet KS Branik se strinja, da se dostava pošte tako uredi, da bi se dostavljala ge. Poloni Abram.

Krajanka Olenka Birsa je predlagala postavitev ogledala in oglasne deske v Steskah. Stranki bomo odgovorili, da se je svet seznanil s problematiko in da se bodo pobude podale naprej.

4.

Skupina, ki organizira prireditve, je zelo uspešna. Tako je bil izpeljan pustni torek, prireditev ob 8. Marcu.

Za organizacijo krajevnega praznika bi poiskali pomoč zunanjih izvajalcev prireditev – agencijo ki se ukvarja s tem.

Člani predlagajo, da bi se obnovile oglasne table po vseh krajevni skupnosti. Nekatere so zelo dotrajane. Primerno bi bilo tudi, da bi bile povsod enake. Pridobili bodo ponudbe.

Cesta proti Peklu je zelo poškodovana in potrebna popravila. Krajani predlagajo, da se poda na MONG predlog za popravo. Člani se strinjajo, da je o tem potrebno obvestiti MONG.

1. 4. Bomo podali vlogo za otvoritev sezone na gradu in zato se bodo organizirale čistilne akcije.

Prejeli smo urgenco prebivalca Cvetroža glede omejitve hitrosti skozi zaselek. Člani sveta smatrajo, da ker so zadevo predali pristojnim službam in je bil nato postavljen znak omejitve 30 km/h, je bila zadeva urejena.

Člane sveta se seznani z dokumentacijo, ki je pripravljena za ureditev Info točke v bivši vratarnici. V tej fazi je potrebno sedaj pridobiti 3 ponudbe za izvajalca, prej pa bi potrebovali specifikacijo del in materiala.

70 let KPD : v teku so velike priprave za prireditev. Izdana je bila tudi brošura – zbornik. Vse skupaj je zvezano z visokimi stroški. Prejeli smo v vpogled predračun za stroške izdaje tega zbornika v nakladi 150 izvodov.

Svet KS sprejme

 S K L E P

Poravna se stroške izdaje brošure po ponudbi 0006-2023 v znesku 915,00 EUR.

Sestanek zaključen ob 20 uri.

Zapisnik sestavila Judita Birsa predsednik Bruno Vidmar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_